**Burse de Excelenţă pentru profesori**Ediția a V-a

Centrul de Informaţii Universitare anunţă lansarea proiectului**„Burse de Excelenţă pentru profesori”**, ediţia 2019-2020, organizat în parteneriat şi cu suportul financiar integral al Fundaţiei Orange Moldova şi susţinut de Ministerul Educaţiei, Culturii și Cercetării al RM.          
Proiectul are drept scop susţinerea profesorilor de **informatică**, **matematică** și **fizică**, care activează în gimanziile și liceele din regiunile RM, prin oferirea, în bază de concurs, a **25 de granturi**a câte **25000 lei, inclusiv**a câte**un laptop.**   
Fundaţia Orange Moldova, în calitate de partener al proiectului, îşi propune să promoveze angajarea și continuarea activității didactice a profesorilor de informatică, matematică și fizică în instituţii de învăţământ general din Moldova, unde se înregistrează o lipsă acută de cadre didactice, prin motivarea profesorilor din regiuni, precum și încurajarea utilizării tehnologiilor informaționale în procesul de învățământ.  
  
**Condiţii de participare la proiect:**La momentul aplicării la proiect, candidaţii trebuie să îndeplinească următoarele cerinţe:  
1. să fie cetăţeni şi rezidenţi ai RM;  
2. să fie absolvenţi ai instituţiilor universitare, ciclul Licenţă şi/sau ciclul Masterat, la specialităţi de informatică, matematică și fizică, şi/sau altele relevante acestor domenii;  
3. să activeze în calitate de **profesor de informatică, matematică** **sau** **fizică**, într-o instituţie de învăţământ general din RM (gimnaziu sau liceu), cu excepţia or. Chişinău;  
4. să fie angajați de **bază**, pe durată **nedeterminată**, în calitate de profesori de disciplinele vizate;  
5. vârsta limită a aplicanţilor să fie până la 45 de ani inclusiv.  
**Termen limită de aplicare – 1 noiembrie 2019, până la ora 17:00!**  
Formularele de aplicare și Regulamentul proiectului pot fi solicitate la sediul Centrului de Informaţii Universitare din adresa de mai jos, sau pe <http://www.eac.md/ro/>.  
  
**Dosarele de aplicare pentru concurs se vor depune personal sau pot fi transmise prin poştă ordinară** (prin scrisoare recomandată “Poșta Moldovei”) la adresa: Centrul de Informaţii Universitare, str. A. Puşkin 16, mun. Chişinău, MD 2012, cu mențiunea *“Burse de Excelență pentru profesori”.*   
  
Dosarele expediate în format electronic (poștă electronică) nu vor fi acceptate!  
  
**Prealabil depunerii, vă rugăm să consultați Regulamentul de aplicare la proiect!**Contacte recepție: (022) 221167, (022) 221172, 068220072, email: [eac@eac.md](https://e.mail.ru/compose/?mailto=mailto%3aeac@eac.md).  
Coordonator de proiect – Olga Rusu, tel: 068220076, email: [orusu@eac.md](https://e.mail.ru/compose/?mailto=mailto%3aorusu@eac.md).   
  
*Dosarele incomplete sau prezentate după termenul limită nu vor fi examinate! Rezultatele concursului sunt definitive şi nu pot fi supuse contestării!*Cu respect,  
Olga Rusu  
Coordonator Programe